b'\n_START_ARTICLE_\nVandens metodas\n_START_SECTION_\nSiu\xc5\xbeetas\n_START_PARAGRAPH_\nRomano pagrindinis herojus ir knygos pasakotojas yra Fredas Tramperis - nesikei\xc4\x8diantis per met\xc5\xb3 metus, art\xc4\x97jantis prie trisde\xc5\xa1imtme\xc4\x8dio "am\xc5\xbeinas studentas". Tekste atsiskleid\xc5\xbeia pirmieji ra\xc5\xa1ytojo D\xc5\xbeono Irvingo bandymai pavaizduoti komedijos ir tragedijos mi\xc5\xa1in\xc4\xaf, taip pat atsikleidia potraukis pie\xc5\xa1ti keistus k\xc5\xabrinio persona\xc5\xbeus. Knyga para\xc5\xa1yta, tarsi, prisipa\xc5\xbeinimo forma, kuris su humoru prisimena savo nes\xc4\x97kmes gyvenime ir santykiuose, pradedant jo vaikyste Naujojoje Anglijoje, studijas Vienoje, doktorant\xc5\xabr\xc4\x85 Ajovoje, baigiant "dabartimi" - a\xc5\xa1tuntojo de\xc5\xa1imtme\xc4\x8dio prad\xc5\xbeios Niujork\xc4\x85, kur Fredas bando atsiriboti nuo savo paaugli\xc5\xa1k\xc5\xb3 poelgi\xc5\xb3. "A\xc5\xa1 noriu pasikeisti", - pirmojo skyriaus pabaigoje i\xc5\xa1taria Fredas. Tai, tarsi, vis\xc5\xb3 romane vyksian\xc4\x8di\xc5\xb3 pasikeitim\xc5\xb3 prad\xc5\xbeios ta\xc5\xa1kas._NEWLINE_Knygos pavadinimas nurodo metod\xc4\x85, kuriuo Tramperis gyd\xc4\x97si nuo \xc5\xa1lapimtakio sutrikimo. Fred\xc5\xbeio urologoas, daktaras \xc5\xbdanas Klaudas Vigneronas pasi\xc5\xablo jam tris gydymosi b\xc5\xabdus: susilaikymas nuo sekso ir alkoholio; skausminga operacija, kurios metu b\xc5\xabt\xc5\xb3 praplatintas \xc5\xa1lapimtakio kanalas; ir vandens metodas, reikalaujantis tiesiog gerti kuo daugiau vandens prie\xc5\xa1 ir po lytini\xc5\xb3 santyki\xc5\xb3, kad i\xc5\xa1 ligos pa\xc5\xbeeisto \xc5\xa1lapimtakio i\xc5\xa1siplaut\xc5\xb3 bakterijos. Tramperis pasirenka pastar\xc4\x85j\xc4\xaf variant\xc4\x85 d\xc4\x97l dr\xc4\x85sos ir i\xc5\xa1tverm\xc4\x97s stygiaus._NEWLINE_Tramperio pasakojimas vingiuoja tarp santyki\xc5\xb3 su dviem merginomis: Siu "Bigi" Kanft, buvusi slidin\xc4\x97jimo nuo kalno \xc4\x8dempion\xc4\x97, kuri\xc4\x85 Tramperis ap\xc5\xbeavi, apvaisina ir veda Vienoje dar b\xc5\xabdamas studentu; ir Tulpena, dabartine Fredo mergina, gyvenan\xc4\x8dia Niujorke ir kurian\xc4\x8dia dokumentinius filmus. Nors santykiuose Fredas daro daugyb\xc4\x99 klaid\xc5\xb3 ir yra link\xc4\x99s jas kartoti, ta\xc4\x8diau tuo pa\xc4\x8diu jis turi ir stipri\xc5\xb3 moteri\xc5\xa1k\xc5\xb3 bruo\xc5\xbe\xc5\xb3, kurie traukte traukia tokias merginas kaip "Bigi" ir Tulpena._NEWLINE_Tarp kit\xc5\xb3 persona\xc5\xbe\xc5\xb3 galima sutikti geriausi\xc4\x85 Tramperio vaikyst\xc4\x99s dr\xc4\x85ug\xc4\x85 fotograf\xc4\x85 Kou\xc4\x8d\xc4\x85; kit\xc4\x85 pagrindinio persona\xc5\xbeo bi\xc4\x8diul\xc4\xaf Meril\xc4\xaf Overturf\xc4\x85, alkoholik\xc4\x85 ir diabetik\xc4\x85, su kuriuo susipa\xc5\xbeino Vienoje; pretenzing\xc4\x85 dokumentini\xc5\xb3 film\xc5\xb3 k\xc5\xabr\xc4\x97j\xc4\x85 Ralf\xc4\x85 Paker\xc4\xaf, kuris v\xc4\x97liau \xc4\xafdarbina Fred\xc4\x85 \xc4\xafgarsintoju; ir Kolm\xc4\x85, Fredo s\xc5\xabn\xc5\xb3 i\xc5\xa1 pirmosios santuokos su "Bigi".'